**ZGODOVINA 7 - Navodilo za delo 5. teden**

**1. in 2. ura (14. 4. in 16. 4. 2020)**

Pričenjamo z **obravnavo novega sklopa,** zato si v zvezek zapiši velik naslov **SREDNJI VEK** *(Po želji lahko narediš ilustracijo za srednji vek v zvezek) .*

Pod naslovom si zapišite letnici, ki omejujeta to zgodovinsko obdobje. Te letnice morate vedet! **Začetek srednjega veka zaznamuje propad Zahodnorimskega cesarstva 476, konec srednjega veka pa zaznamuje Kolumbovo odkritje Amerike leta 1492.**

Nato si v zvezek prepišite naslednji zapis:

**Srednji vek razdelimo na:**

* **zgodnji srednji vek (5. – 9. st.)**
* **visoki srednji vek (10. – 13. st.)**
* **pozni srednji vek (14. – 15. st.)**

Sledi obravnava nove učne snovi, zato si v zvezek zapišite naslov **PRESELJEVANJE LJUDSTEV.** Preberi si o tej snovi v učbeniku na straneh 87 – 90, v pomoč ti bo tudi priložena PPT predstavitev, ki si jo natančno oglej.

**V zvezek si prepiši snov:**

1. Čas med **sredino 4. st. in sredino 7. st.** označujemo za **čas preseljevanja ljudstev.**

2. **Vzroki** za preseljevanje ljudstev:

- zaradi pomanjkanja hrane so iskali rodovitno zemljo


- pritegnilo bogastvo rimskega cesarstva in toplejše podnebje

- ljudstva so se zapletala v vojaške spopade, umikali so se pred napadalnimi Huni

3. **Preseljevanje ljudstev so sprožili Huni**, ki so bili nomadsko ljudstvo iz srednje Azije. Leta 375 so prodrli v Evropo in povzročili premike **germanskih plemen**, ki so se umikali na ozemlje rimskega cesarstva proti zahodu. Prvotna bivališča pa so zapustili tudi **Slovani**.


4. **Huni** so veljali za napadalne, okrutne, saj so ljudstva na svoji poti preganjali in zasužnjevali. Največjo moč so dosegli v 5. st., ko jih je vodil Atila (»bič božji«).


5. S preseljevanjem ljudstev se je **spremenila politična** (propad Zahodnorimskega cesarstva ter nastanek številnih germanskih kraljestev), **gospodarska** (ponovno blagovna menjava, propad trgovine in obrti, propad mest, večina prebivalstva se ukvarja s kmetijstvom) in **kulturna** (upad pismenosti, novi jeziki, vnovični politeizem) **podoba Evrope**.

**Za domačo nalogo si naloge natisni ali pa jih prepiši v zvezek in reši:**

2. Zakaj so Rimljani Germane poimenovali **barbari**?

3. Na kratko **opiši Germane in Slovane**. V čem je bil podoben način življenja Germanov in Slovanov?



4.